钦定古今图书集成/明伦汇编/官常典/第745卷 > 黄文玺
## 钦定古今图书集成/明伦汇编/官常典/第745卷 > 黄文玺

按《归德府志》：“文玺，归德卫千户。崇祯乙亥，流寇至夏
邑，文玺随郡守备字内定率其兵赴援，遇贼于东郊。
文玺誓众曰：‘走则夏邑去矣，且走亦死。死于贼与死
于国孰愈’？挥兵战，力屈死之。甲申，诏赠忠烈将军。”

===张国祯===按《临潼县志》：国祯，字荩翼，与弟国祚、国裕讲实践之
学，各蔬食缊袍，未尝一至公庭。一夕，贼数十劫其父，
国祯即持梃赴之，贼惊走，免父于危。崇祯乙亥，贼薄
城结营，率合族避去。夜深雨雪，曰：“不可独全吾家，当
令乡邻同知。”于是同仆沿门呼起，全活者数百人。时
黎明，贼突至，率众御之，手刃数贼，相持至未，力疲被
执不屈，遂遇害。